pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ราชกิจจานุเบกษา เผยแพร่ประกาศแต่งตั้งศาสตราจารย์
วันศุกร์ที่ 10 มีนาคม 2560
ราชกิจจานุเบกษา เผยแพร่ประกาศแต่งตั้งศาสตราจารย์
เว็บไซต์ราชกิจจานุเบกษา เมื่อวันที่ ๙ มีนาคม ๒๕๖๐ ได้เผยแพร่ประกาศสํานักนายกรัฐมนตรี เรื่อง แต่งตั้งศาสตราจารย์ ในมหาวิทยาลัยเอกชน ๑ ราย และมหาวิทยาลัยของรัฐ/มหาวิทยาลัยในกํากับของรัฐ  ๔ ราย
● แต่งตั้งศาสตราจารย์ มหาวิทยาลัยศรีปทุม
มีพระราชโองการโปรดเกล้าโปรดกระหม่อมแต่งตั้งรองศาสตราจารย์ไชยา ยิ้มวิไลตําแหน่ง รองศาสตราจารย์ สังกัดวิทยาลัยบัณฑิตศึกษาด้านการจัดการ มหาวิทยาลัยศรีปทุม ให้ดํารงตําแหน่งศาสตราจารย์ ในสาขาวิชารัฐประศาสนศาสตร์ สังกัดวิทยาลัยบัณฑิตศึกษา ด้านการจัดการของมหาวิทยาลัยศรีปทุมตั้งแต่วันที่ ๑๙ กันยายน ๒๕๕๗
ประกาศ ณ วันที่ ๑๖ กุมภาพันธ์ พ.ศ. ๒๕๖๐
ผู้รับสนองพระราชโองการ
พลอากาศเอก ประจิน จั่นตอง
รองนายกรัฐมนตรี
รายละเอียดเพิ่มเติม:เว็บไซต์ราชกิจจานุเบกษา
● แต่งตั้งข้าราชการพลเรือนในสถาบันอุดมศึกษา
มีพระราชโองการโปรดเกล้า ฯ แต่งตั้งข้าราชการพลเรือนในสถาบันอุดมศึกษา ให้ดํารงตําแหน่ง ศาสตราจารย์ ในสาขาวิชาของมหาวิทยาลัยต่าง ๆ จํานวน ๔ ราย ดังนี้
๑. รองศาสตราจารย์สุรศักดิ์ เจริญวงศ์ตําแหน่ง รองศาสตราจารย์ สังกัดคณะจิตรกรรมประติมากรรมและภาพพิมพ์ มหาวิทยาลัยศิลปากร ให้ดํารงตําแหน่ง ศาสตราจารย์ ในสาขาวิชาศิลปไทย สังกัดคณะจิตรกรรมประติมากรรมและภาพพิมพ์ มหาวิทยาลัยศิลปากร ตั้งแต่วันที่ ๒๔ เมษายน ๒๕๕๕
๒. รองศาสตราจารย์ชวินทร์ ลีนะบรรจงตําแหน่ง รองศาสตราจารย์ สังกัดคณะเศรษฐศาสตร์ มหาวิทยาลัยธรรมศาสตร์ ให้ดํารงตําแหน่ง ศาสตราจารย์ ในสาขาวิชาเศรษฐศาสตร์ สังกัดคณะเศรษฐศาสตร์ มหาวิทยาลัยธรรมศาสตร์ ตั้งแต่วันที่ ๒๑ มิถุนายน ๒๕๕๕
๓. รองศาสตราจารย์ดารุณี จงอุดมการณ์ตําแหน่ง รองศาสตราจารย์ สังกัดคณะพยาบาลศาสตร์ มหาวิทยาลัยขอนแก่น ให้ดํารงตําแหน่ง ศาสตราจารย์ ในสาขาวิชาการพยาบาล สังกัดคณะพยาบาลศาสตร์ มหาวิทยาลัยขอนแก่น ตั้งแต่วันที่ ๔ กันยายน ๒๕๕๘
๔. รองศาสตราจารย์จําเนียร นันทดิลกตําแหน่ง รองศาสตราจารย์ สังกัดคณะวิทยาศาสตร์ มหาวิทยาลัยราชภัฏลําปาง ให้ดํารงตําแหน่ง ศาสตราจารย์ ในสาขาวิชาคณิตศาสตร์ สังกัดคณะวิทยาศาสตร์ มหาวิทยาลัยราชภัฏลําปาง ตั้งแต่วันที่ ๑ มกราคม ๒๕๕๙
ประกาศ ณ วันที่ ๑๖ กุมภาพันธ์ พ.ศ. ๒๕๖๐
ผู้รับสนองพระราชโองการ
พลอากาศเอก ประจิน จั่นตอง
รองนายกรัฐมนตรี
รายละเอียดเพิ่มเติม:เว็บไซต์ราชกิจจานุเบกษา
รัฐบาลไทย-ข่าวทำเนียบรัฐบาล-กรมประชาสัมพันธ์จัดประชุมเชิงปฏิบัติการชี้แจงแนวทางการสร้างความรับรู้ความเข้าใจแก่ประชาชน  ติวเข้มงานประชาสัมพันธ์ภาครัฐ นำเสนอข้อมูลที่เป็นประโยชน์และเป็นที่พึ่งแก่ประชาชน
วันศุกร์ที่ 10 กรกฎาคม 2563
กรมประชาสัมพันธ์จัดประชุมเชิงปฏิบัติการชี้แจงแนวทางการสร้างความรับรู้ความเข้าใจแก่ประชาชน  ติวเข้มงานประชาสัมพันธ์ภาครัฐ นําเสนอข้อมูลที่เป็นประโยชน์และเป็นที่พึ่งแก่ประชาชน
กรมประชาสัมพันธ์จัดประชุมเชิงปฏิบัติการชี้แจงแนวทางการสร้างความรับรู้ความเข้าใจแก่ประชาชน  ติวเข้มงานประชาสัมพันธ์ภาครัฐ นําเสนอข้อมูลที่เป็นประโยชน์และเป็นที่พึ่งแก่ประชาชน
วันนี้ (10 กรกฎาคม 2563) เวลา 13.00 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี เป็นประธานเปิดการประชุมเชิงปฏิบัติการชี้แจงแนวทางการสร้างความรับรู้ความเข้าใจแก่ประชาชน ประจําปี 2563 และมอบแนวทางการดําเนินงานด้านการประชาสัมพันธ์ แก่ผู้แทนหน่วยงานและผู้ปฏิบัติงานด้านการประชาสัมพันธ์ภาครัฐ โดยมีนายธีรภัทร ประยูรสิทธิ ปลัดสํานักนายกรัฐมนตรี และ พลโท สรรเสรริญ แก้วกําเนิด อธิบดีกรมประชาสัมพันธ์ เข้าร่วม
การประชุมเชิงปฏิบัติการชี้แจงแนวทางการสร้างความรับรู้ความเข้าใจแก่ประชาชน ประจําปี 2563 จัดขึ้นเพื่อเป็นการทบทวนการดําเนินงานด้านการประชาสัมพันธ์ของหน่วยงานและผู้ปฏิบัติงาน ในการชี้แจงข้อมูลข่าวสาร สร้างความเข้าใจแก่ประชาชน สังคม และสื่อมวลชนต่าง ๆ โดยเฉพาะในยุคปัจจุบันที่มีการบิดเบือนข้อมูลข่าวสาร เกิดข่าวลวง สร้างความขัดแย้งในสังคม ส่งผลให้ส่วนราชการต้องทบทวนการดําเนินงานให้มีความถูกต้อง แม่นยํา และเข้าถึงประชาชนอย่างแท้จริง ตามนโยบายของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่ให้ความสําคัญในเรื่องการชี้แจงข้อมูล ข้อเท็จจริง ความคืบหน้าการดําเนินงานตามนโยบายภาครัฐ รวมถึงข้อสงสัยต่างๆ ที่เป็นกระแสสังคม โดยดําเนินการผ่านกระบวนการ ID IA IR ที่มีการกําหนดให้หน่วยงานดําเนินงานไปตั้งแต่วันที่ 14 กุมภาพันธ์ 2560 จนปัจจุบัน
รัฐมนตรีประจําสํานักนายกรัฐมนตรี เปิดเผยว่า การประชุมครั้งนี้มีความสําคัญต่อการสื่อสารภาครัฐสู่ประชาชน เพื่อความเข้าใจตรงกันและเป็นไปในทิศทางเดียวกัน อีกทั้งเป็นการผนึกกําลังหน่วยงานภาครัฐให้มีประสิทธิภาพมากยิ่งขึ้น รัฐมนตรีประจําสํานักนายกรัฐมนตรีย้ําว่าการสื่อสารสู่ประชาชนเป็นภารกิจที่ไม่มีวันหมด นอกจากโต้ตอบประเด็นที่ผู้ไม่หวังดีโจมตีหรือบิดเบือนการทํางานของภาครัฐแล้ว การสร้างความเข้าใจและสร้างการรับรู้ที่ถูกต้องยังเป็นสิ่งสําคัญที่ทุกฝ่ายต้องร่วมมือกันเพื่อให้ประชาชนได้รับข้อมูลที่ถูกต้องและเป็นประโยชน์ที่สุด
นอกจากนี้ จากสถานการณ์แพร่ระบาดของไวรัสโควิด-19 ส่งผลให้ประชาชนจํานวนมากได้รับความเดือดร้อน กรมประชาสัมพันธ์จึงได้เปิดช่องทางในการสื่อสารกับประชาชน ผ่านรายการ “NBT รวมใจ คนไทยไม่ทิ้งกัน” เพื่อเป็นสื่อกลางในการแก้ปัญหาความเดือดร้อนของประชาชนในทุกเรื่อง โดยออกอากาศทุกวันจันทร์-ศุกร์ ภาคเช้า เวลา 10.00 น. -12.00 น. ภาคบ่าย เวลา 14.00 น. -16.00 น. โดยจะเริ่มออกอากาศตั้งแต่วันที่ 15 กรกฎาคม 2563 เป็นต้นไป
................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ธนาคารออมสิน ชวนแชร์เพลง “อยู่กับบ้าน” 1 แชร์ = เงินช่วยเหลือ 10 บาท ช่วยโรงพยาบาล สู้ภัยโควิด [กระทรวงการคลัง]
วันศุกร์ที่ 10 เมษายน 2563
ธนาคารออมสิน ชวนแชร์เพลง “อยู่กับบ้าน” 1 แชร์ = เงินช่วยเหลือ 10 บาท ช่วยโรงพยาบาล สู้ภัยโควิด [กระทรวงการคลัง]
ธนาคารออมสิน ทิพยประกันชีวิต และติ๊ก ชิโร่ จัดทําเพลงพิเศษกระตุ้นเตือนให้คน “อยู่บ้าน หยุดเชื้อ เพื่อชาติ” พร้อมเชิญชวนแชร์เพลง “อยู่กับบ้าน” 1 แชร์เท่ากับเงินช่วยเหลือ 10 บาท
ธนาคารออมสิน ทิพยประกันชีวิต และติ๊ก ชิโร่ จัดทําเพลงพิเศษกระตุ้นเตือนให้คน “อยู่บ้าน หยุดเชื้อ เพื่อชาติ” พร้อมเชิญชวนแชร์เพลง “อยู่กับบ้าน” 1 แชร์เท่ากับเงินช่วยเหลือ 10 บาท เพื่อมอบให้กับมูลนิธิศิริราช กองทุนศิริราชพยาบาลสู้ภัยโควิด และโรงพยาบาลที่ขาดแคลนอุปกรณ์ทางการแพทย์ แชร์เลยวันนี้ จนถึงเที่ยงคืนวันที่ 30 เมษายน 63
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า จากสถานการณ์ปัจจุบันที่เกิดการแพร่ระบาดของเชื้อไวรัส COVID-19 จนมีผู้ติดเชื้อเพิ่มจํานวนมากขึ้นในทุกภูมิภาคของประเทศไทย ทําให้บุคคลากรทางการแพทย์บางส่วนติดเชื้อและทํางานหนักมากขึ้น โรงพยาบาลหลายแห่งขาดแคลนเครื่องมือและอุปกรณ์ทางการแพทย์ในการทําการรักษาพยาบาล จึงมีความจําเป็นที่ทุกภาคส่วนต้องร่วมมือกันในการรณรงค์ให้ประชาชนตระหนักในโรคภัยร้ายนี้และจําเป็นต้องอาศัยความร่วมมือของคนในชาติทุกพื้นที่อย่างจริงจัง ซึ่งรัฐบาลได้ขอความร่วมมือให้ประชาชนทุกคนร่วมแรงร่วมใจฝ่าฟันวิกฤตในครั้งนี้ให้ผ่านพ้นไปด้วยกันให้ได้ ด้วยการ “อยู่บ้าน หยุดเชื้อ เพื่อชาติ” หยุดการเดินทางไปในที่ต่างๆ หยุดการเข้าไปอยู่ในที่ชุมนุมชน หลีกเลี่ยงการแพร่ระบาดด้วยการรักษาระยะห่างระหว่างบุคคล ทางสังคม (Social Distancing) และให้ปฏิบัติไปในทิศทางเดียวกัน อันจะส่งผลให้มาตรการอยู่กับบ้านมีประสิทธิผลมากที่สุด ซึ่งจะทําให้การแพร่ระบาดของเชื้อไวรัสดังกล่าวลดลงอยู่ในภาวะที่หน่วยงานด้านสาธารณสุขสามารถควบคุมได้
ธนาคารออมสิน ในฐานะธนาคารเพื่อสังคม จึงร่วมมือกับ บริษัท ทิพยประกันชีวิต จํากัด (มหาชน) และบริษัท มาจอยกัน จํากัด โดย ติ๊ก ชิโร่ จัดทําเพลง “อยู่กับบ้าน” ซึ่งมีเนื้อหากระตุ้นเตือนและปลุกจิตสํานึกให้ประชาชนช่วยกันดูแลตัวเอง ด้วยการอยู่กับบ้าน ร่วมกันปฏิบัติตามมาตรการป้องกันการแพร่ระบาดเชื้อไวรัส COVID-19 พร้อมจัดทํา Music Video เผยแพร่ผ่านช่องทาง Facebook GSB Society ของธนาคารออมสิน และขอเชิญชวนให้ประชาชนช่วยกันแชร์เพลงดังกล่าวผ่านช่องทางดังกล่าว หรือตามลิงค์นี้ http://bit.ly/GSBxTickShiro ไปถึงญาติพี่น้องและคนรู้จักให้มากที่สุด ยอด 1 แชร์ เท่ากับเงินช่วยเหลือ 10 บาท เพื่อร่วมเป็นกําลังใจและส่งมอบให้กับมูลนิธิศิริราช กองทุนศิริราชพยาบาลสู้ภัยโควิด และโรงพยาบาลที่ขาดแคลนอุปกรณ์ทางการแพทย์ ต่อไป ทั้งนี้ สามารถเริ่มแชร์ได้ตั้งแต่บัดนี้เป็นต้นไป จนถึงเวลา 23.59 น.ของวันที่ 30 เมษายน 2563
“ธนาคารจึงหวังเป็นอย่างยิ่งว่าพี่น้องประชาชนจะช่วยกันแชร์เพลง “อยู่กับบ้าน” และช่วยกันอยู่กับบ้าน เพื่อลดการแพร่ระบาดของเชื้อไวรัส COVID-19 อันจะทําให้ทุกคนกลับมาใช้ชีวิตเป็นปกติสุขเหมือนเดิมในเร็ววัน” ดร.ชาติชาย กล่าวในที่สุด
หากต้องการข้อมูลเพิ่มเติม ติดต่อสอบถามได้ที่ ศูนย์ลูกค้าสัมพันธ์ธนาคารออมสิน โทร.1115 หรือตามสื่อประชาสัมพันธ์ของธนาคาร ได้แก่ Website : www.gsb.or.th , Facebook และ Official Line : GSB Society
รัฐบาลไทย-ข่าวทำเนียบรัฐบาล-เอกอัครราชทูตฯไนจีเรียประจำประเทศไทยเข้าเยี่ยมคารวะนายกรัฐมนตรี
วันพฤหัสบดีที่ 17 พฤษภาคม 2561
เอกอัครราชทูตฯไนจีเรียประจําประเทศไทยเข้าเยี่ยมคารวะนายกรัฐมนตรี
เอกอัครราชทูตฯไนจีเรียประจําประเทศไทยเข้าเยี่ยมคารวะนายกรัฐมนตรี
วันนี้ (17 พ.ค. 2561) เวลา 09.30 น. ณ ทําเนียบรัฐบาล นายอาห์เมด นูฮู บามัลลี (H.E. Mr. Ahmed Nuhu Bamalli) เอกอัครราชทูตสหพันธ์สาธารณรัฐไนจีเรียประจําประเทศไทยเข้าเยี่ยมคารวะพลเอก ประยุทธ์ จันทร์โอชา นายกรัฐมนตรี ในโอกาสเข้ารับหน้าที่ สรุปสาระสําคัญดังนี้
นายกรัฐมนตรีกล่าวต้อนรับเอกอัครราชทูตไนจีเรีย สู่ประเทศไทย โดยในนามของรัฐบาลไทย ขอแสดงความยินดีที่เอกอัครราชทูตฯ ได้รับแต่งตั้งให้ดํารงตําแหน่งเอกอัครราชทูตสหพันธ์สาธารณรัฐไนจีเรียประจําประเทศไทย และหวังว่า เอกอัครราชทูตไนจีเรียจะเป็นกําลังสําคัญช่วยส่งเสริมความสัมพันธ์อันดีระหว่างไทยและไนจีเรีย ทั้งนี้ รัฐบาลไทยพร้อมสนับสนุนการปฏิบัติงานอย่างเต็มที่
ด้านเอกอัครราชทูตไนจีเรียกล่าวขอบคุณสําหรับการต้อนรับอย่างอบอุ่น และพร้อมส่งเสริมความสัมพันธ์และความร่วมมือระหว่างกันในทุกมิติ โดยเอกอัครราชทูตฯจะได้มีโอกาสพบหารือกับข้าราชการระดับสูงของไทย เพื่อพัฒนาความสัมพันธ์และกระชับความร่วมมือระหว่างกันให้แน่นแฟ้นมากยิ่งขึ้น
ทั้งนี้ ไทยเชื่อมั่นว่า ไนจีเรียจะบรรลุเป้าประสงค์ของแผนฟื้นฟูและกระตุ้นการขยายตัวทางเศรษฐกิจ (Economic Recovery and Growth Plan - ERGP) โดยปัจจุบันไนจีเรียมีขนาดเศรษฐกิจใหญ่เป็นอันดับหนึ่งของแอฟริกา และมีศักยภาพด้านการค้าและการลงทุน โดยประเทศไทยมีนโยบาย Thailand +1 และสามารถเป็นประตูสู่ภูมิภาคอาเซียน ในขณะที่ไนจีเรียสามารถเป็นประตูสู่แอฟริกา ซึ่งไทยมีความสนใจที่เพิ่มพูนการค้าและการลงทุนของภาคเอกชนไทยในไนจีเรีย
ไทยและไนจีเรียยินดีที่ได้มีความร่วมมือเพื่อการพัฒนาระหว่างกัน โดยไทยพร้อมให้ความร่วมมือในสาขาที่ไทยมีความเชี่ยวชาญ เช่น ด้านการสาธารณสุข การเกษตร การท่องเที่ยว และการเผยแพร่หลักปรัชญาของเศรษฐกิจพอเพียง
นอกจากนี้ ทั้งสองฝ่ายยังเห็นพ้องที่จะร่วมมือด้านกงสุลและคนเข้าเมือง ตลอดจนการป้องกันและปราบปรามการค้ายาเสพติด ซึ่งถือเป็นปัญหาอาชญากรรมข้ามชาติที่สําคัญ
ด้านเอกอัครราชทูตไนจีเรียกล่าวว่า ไนจีเรียเห็นว่า ไทยสามารถเป็นประเทศต้นแบบด้านการผลิตและแปรรูปผลผลิตการเกษตรอย่างครบวงจรได้และให้ความสนใจที่จะเรียนรู้และรับการถ่ายทอดเทคโนโลยีการปลูกข้าวจากไทย เริ่มตั้งแต่การปลูกข้าว การสีข้าว การพัฒนาผลิตผลหลังการเก็บเกี่ยว และผลิตภัณฑ์ซึ่งไทยมีองค์ความรู้และความเชี่ยวชาญ
*****************************
รัฐบาลไทย-ข่าวทำเนียบรัฐบาล-ลดอัตราดอกเบี้ยสำหรับสถานธนานุบาลทั่วไทย
วันพฤหัสบดีที่ 2 มกราคม 2563
ลดอัตราดอกเบี้ยสําหรับสถานธนานุบาลทั่วไทย
วันพฤหัสบดีที่ 2 มกราคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ครม. เห็นชอบโครงการของขวัญปีใหม่กระทรวงมหาดไทยเพื่อลดค่าใช้จ่าย และส่งเสริมคุณภาพชีวิตประชาชนให้ดียิ่งขึ้น ภายใต้แนวคิด "ส่งความห่วงใย ส่งสุขทั่วไทย ส่งใจถึงประชาชน” โดยหนึ่งในมาตรการสําคัญ คือ การปรับลดอัตราดอกเบี้ยของสถานธนานุบาลขององค์กรปกครองส่วนท้องถิ่นทั่วประเทศ ช่วยบรรเทาความเดือดร้อนด้านการเงินของประชาชน ทําให้ประชาชนมีเงินทุนหมุนเวียนใช้จ่ายในชีวิตประจําวันได้ โดยเสียดอกเบี้ยต่ําเพียงร้อยละ 25 สตางค์ต่อเดือน จากเงินต้นไม่เกิน 5,000 บาท หากเงินต้นเกินกว่า 5,000 บาท ให้คิดอัตราร้อยละ 1 ต่อเดือน โดยจะดําเนินการระหว่างวันที่ 1 ม.ค. - 29 ก.พ. 63
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ก.อุตฯ แจงแก้ปัญหามลพิษโรงงานจ.นครสวรรค์แล้ว พร้อมส่งเรื่องให้คณะกรรมการเปรียบเทียบปรับและปรับปรุงแก้ไขโรงงาน
วันพฤหัสบดีที่ 25 พฤษภาคม 2560
ก.อุตฯ แจงแก้ปัญหามลพิษโรงงานจ.นครสวรรค์แล้ว พร้อมส่งเรื่องให้คณะกรรมการเปรียบเทียบปรับและปรับปรุงแก้ไขโรงงาน
ก.อุตฯ แจงแก้ปัญหามลพิษโรงงานจ.นครสวรรค์แล้ว
พร้อมส่งเรื่องให้คณะกรรมการเปรียบเทียบปรับและปรับปรุงแก้ไขโรงงาน
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมฉลอง “120 ปี มิตรภาพ ไทย-รัสเซีย บนดวงแสตมป์”
วันศุกร์ที่ 14 กรกฎาคม 2560
กระทรวงดิจิทัลฯ ร่วมฉลอง “120 ปี มิตรภาพ ไทย-รัสเซีย บนดวงแสตมป์”
กระทรวงดิจิทัลฯ
นางสาววิไลลักษณ์ ชุลีวัฒนกุล ปลัดกระทรวงดิจิทัลเพื่อเศรษฐกิจและสังคม พร้อมด้วย นายคีริลล์ บาร์สกี้ (H.E. Mr.Kirill Mikhailovich Barsky) เอกอัครราชทูตสหพันธรัฐรัสเซียประจําประเทศไทย ร่วมลงนามบนแสตมป์ของทั้งสองประเทศก่อนแลกเปลี่ยนกัน ในงานฉลอง “120 ปี มิตรภาพ ไทย-รัสเซีย บนดวงแสตมป์” เชื่อมสัมพันธ์สองชาติ เพื่อเป็นสัญลักษณ์แห่งมิตรภาพอันยาวนานมาถึง 120 ปี ในโอกาสนี้ตัวแทนของทั้งสองประเทศได้ร่วมชมนิทรรศการแสตมป์ชุดพิเศษ ในหัวข้อ “120 ปี บนเส้นทางมิตรภาพ” ซึ่งส่งผลความเป็นเอกราชและความเจริญรุ่งเรืองของประเทศไทยในทุกวันนี้ งานเปิดตัวแสตมป์ชุดสําคัญดังกล่าว ได้รับการสนับสนุนจากสถานเอกราชทูตสหพันธรัฐรัสเซีย เพื่อร่วมฉลองความสัมพันธ์ทางการทูตระหว่างไทยกับรัสเซีย โดยแสตมป์ร่วมของสองประเทศ ได้นําเสนอภาพเดียวกันคือภาพพระบรมฉายาลักษณ์พระบาทสมเด็จพระจุลจอมเกล้าเจ้าอยู่หัวทรงประทับนั่งเคียงข้างสมเด็จพระจักรพรรดินิโคลัสที่ 2 ณ พระราชวังปีเตอร์ฮอฟ เมื่อครั้งเสด็จประพาสยุโรปในปี 2440 สะท้อนให้เห็นถึงบริบทสําคัญทางประวัติศาสตร์แห่งมิตรภาพสองประเทศที่ยืนยาวมาจนถึงปัจจุบัน โดยได้ออกนําจําหน่ายพร้อมกันทั้งสองประเทศ เมื่อวันที่ 3 กรกฎาคม 2560 การจัดงานดังกล่าวมีขึ้น เมื่อวันที่ 6 กรกฎาคม 2560 ณ อาคารไปรษณีย์กลาง บางรัก กรุงเทพฯ
**********************************
รัฐบาลไทย-ข่าวทำเนียบรัฐบาล-คาดการณ์ กนง.จะปรับขึ้นอัตราดอกเบี้ยนโยบาย 0.25% ต่อปี ในธ.ค.นี้
วันพุธที่ 19 กันยายน 2561
คาดการณ์ กนง.จะปรับขึ้นอัตราดอกเบี้ยนโยบาย 0.25% ต่อปี ในธ.ค.นี้
กรณีที่คณะกรรมการนโยบายการเงิน (กนง.) มีมติ 5 ต่อ  2 เสียงให้คงอัตราดอกเบี้ยนโยบายที่ 1.5% ต่อปี ในการประชุมวันนี้ว่า กนง.ได้ส่งสัญญาณการขึ้นดอกเบี้ยนโยบายในอนาคตอย่างชัดเจน
ดร.พชรพจน์ นันทรามาศ ผู้อํานวยการฝ่ายอาวุโส สายงาน Global Business Development and Strategy ธนาคารกรุงไทย เปิดเผยถึงกรณีที่คณะกรรมการนโยบายการเงิน (กนง.) มีมติ 5 ต่อ 2 เสียงให้คงอัตราดอกเบี้ยนโยบายที่ 1.5% ต่อปี ในการประชุมวันนี้ว่า กนง.ได้ส่งสัญญาณการขึ้นดอกเบี้ยนโยบายในอนาคตอย่างชัดเจน โดยมีข้อความเพิ่มเติมในผลการประชุมคราวนี้ว่า “แต่การดําเนินนโยบายการเงินที่ผ่อนคลายมากในระดับปัจจุบันจะทยอยลดความจําเป็นลง” ซึ่งไม่มีในการประชุมครั้งก่อน ทําให้ทาง Krungthai Macro Research คาดการณ์ว่า กนง.จะปรับขึ้นอัตราดอกเบี้ยนโยบายในการประชุมในเดือนธันวาคมนี้ 0.25% ต่อปี จากปัจจุบันที่ 1.5% ต่อปี เป็น 1.75% ต่อปี
ทั้งนี้ อัตราดอกเบี้ยนโยบายของไทยไม่ได้เปลี่ยนแปลงมากว่า 3 ปี นับตั้งแต่เมษายน 2558 และดอกเบี้ยขาขึ้นครั้งสุดท้ายคือช่วง 2553-2554 การส่งสัญญาณให้ทุกภาคส่วนมีการเตรียมตัวก่อนจึงจําเป็น โดยเฉพาะในช่วงนี้ ที่มีหลายปัจจัยที่ต้องพิจารณา ทั้งการขยายตัวของเศรษฐกิจไทยที่เริ่มกระจายตัวที่ดีขึ้นในระยะหลัง ขณะที่ปัจจัยภายนอก ทั้งสงครามการค้าระหว่างสหรัฐฯกับจีน และการที่สหรัฐฯจะเริ่มเก็บภาษีนําเข้าจากจีนระลอกใหม่กับสินค้ามูลค่า 2 แสนล้านดอลลาร์ ตั้งแต่ 24 กันยายนนี้ ที่จะส่งผลกระทบให้เศรษฐกิจจีนชะลอตัว ซึ่งถือเป็นตัวแปรสําคัญ และความผันผวนในตลาดเงิน ตลาดทุนของตลาดเกิดใหม่ ทําให้ค่าเงินบาทมีแนวโน้มแข็งค่าขึ้นเมื่อเทียบกับค่าเงินของประเทศเพื่อนบ้าน ส่งผลให้ความสามารถในการทํากําไรของผู้ประกอบการส่งออกลดลง
สําหรับในปีหน้า คาดการณ์ว่าอัตราเงินเฟ้อจะยังอยู่ในระดับต่ํา และมีเสถียรภาพทางการเงินที่ดี ทําให้แรงกดดันของการขึ้นอัตราดอกเบี้ยอย่างต่อเนื่อง มีน้อยกว่าประเทศเพื่อนบ้าน จึงคาดว่า กนง.จะรอดูผลของการปรับขึ้นอัตราดอกเบึ้ยในเดือนธันวาคม 2561 และเว้นช่วงก่อนจะมีการปรับขึ้นอีกครั้งในช่วงครึ่งหลังของปี 2562
ฝ่ายสื่อสารองค์กรและภาพลักษณ์
โทร. 0-2208-4176-8
รัฐบาลไทย-ข่าวทำเนียบรัฐบาล-คำกล่าวสำหรับนายกรัฐมนตรี ในกิจกรรม High-level Event on Financing for Development in the Era of COVID-19 and Beyond
วันพฤหัสบดีที่ 28 พฤษภาคม 2563
คํากล่าวสําหรับนายกรัฐมนตรี ในกิจกรรม High-level Event on Financing for Development in the Era of COVID-19 and Beyond
วันที่ 28 พฤษภาคม 2563
ท่านผู้นํา หัวหน้าองค์การระหว่างประเทศทั้งหลาย และท่านผู้มีเกียรติทุกท่าน
การแพร่ระบาดของเชื้อ COVID-19 ครั้งนี้ ส่งผลกระทบอย่างใหญ่หลวงต่อสวัสดิภาพ วิถีชีวิต และเศรษฐกิจของคนทั้งโลก ผมจึงเห็นว่า ถึงเวลาแล้วที่ทุกประเทศจะต้องร่วมมือกัน เพื่อประกันความมั่นคงทางสุขภาพ และบรรเทาผลกระทบทางเศรษฐกิจและการเงิน โดยเฉพาะต่อผู้ประกอบการรายย่อยและลูกจ้างที่ได้รับผลกระทบหนักที่สุด
ผมขอเสนอ ๓ ประเด็นที่สําคัญต่อการฟื้นตัวจากวิกฤตครั้งนี้
หนึ่ง การแพร่ระบาดของ COVID-19 สะท้อนถึงความสําคัญของการเตรียมความพร้อม ของระบบสาธารณสุข โดยเฉพาะอย่างยิ่งการจัดสรรงบประมาณด้านสาธารณสุขอย่างเหมาะสม การมีระบบสาธารณสุขที่เข้มแข็งและมีหลักประกันสุขภาพถ้วนหน้า ซึ่งไทยมีระบบอาสาสมัครสาธารณสุขประจําหมู่บ้านที่มีส่วนสําคัญที่ช่วยให้ไทยสามารถควบคุมการแพร่ระบาดได้อย่างมีประสิทธิภาพ
ทั้งนี้ ผมเห็นว่า เพื่อการแก้ไขปัญหาที่ต้นตออย่างยั่งยืน การพัฒนาวัคซีนและยารักษาสําหรับ COVID-19 ควรจะต้องเป็นไปเพื่อประโยชน์ของสาธารณะ ทุกประเทศควรจะได้รับสิทธิในการเข้าถึงวัคซีน และยารักษาอย่างเท่าเทียมกัน
สอง เพื่อบรรเทาผลกระทบต่อเศรษฐกิจ ไทยต้องการเห็นสภาพแวดล้อมทางการค้าและการลงทุนที่เป็นมิตร และการยึดมั่นในระบบการค้าพหุภาคีที่เปิดกว้าง เพื่ออํานวยให้การค้าและการลงทุนระหว่างประเทศเดินหน้าต่อไปได้ กล่าวคือ ต้องมีการฟื้นฟูเศรษฐกิจที่หยุดชะงักไป ปรับเปลี่ยนการทําธุรกิจ เพื่อฟันฝ่าวิกฤต และปรับการเชื่อมต่อระหว่างกันใหม่ นอกจากนี้ ผมหวังว่า องค์การระหว่างประเทศและสถาบันการเงินระหว่างประเทศจะช่วยรักษาเสถียรภาพของเศรษฐกิจและการเงินโลก เพื่อเป็นเครื่องจักรสําคัญที่ช่วยเหลือประเทศกําลังพัฒนาและประเทศพัฒนาน้อยที่สุดอีกด้วย
สาม วิกฤตนี้ เป็นโอกาสที่เราสามารถวางแผนเพื่อการฟื้นตัวอย่างยั่งยืน เตรียมความพร้อมในการรองรับความ “ปกติใหม่” ก็คือ เรื่องของการดูแลสภาพแวดล้อม และการใช้ทรัพยากรอย่างมีประสิทธิภาพ
มาตรการควบคุมการแพร่ระบาดของเชื้อ COVID-19 จะไม่ประสบความสําเร็จเลย หากไม่ได้รับความไว้วางใจและความร่วมมือจากประชาชน ซึ่งสําหรับรัฐบาลไทยได้รับความร่วมมือจากประชาชนเป็นอย่างดียิ่ง โดยรัฐบาลได้สื่อสารทําความเข้าใจกับประชาชนทุกวัน รวมทั้งยังได้รับฟังความคิดเห็นของผู้เชี่ยวชาญด้านต่าง ๆ เพื่อวางมาตรการรับมือกับวิกฤต และเตรียมฟื้นฟูเศรษฐกิจและความเป็นอยู่ของประชาชนให้ดียิ่งขึ้นต่อไป
ผมขอย้ําว่า ประเทศไทยพร้อมที่จะร่วมมือกับประชาคมระหว่างประเทศ เพื่อฟื้นฟูความเข้มแข็งให้กับเศรษฐกิจโลก และสร้างสังคมที่ดีและยั่งยืนขึ้นกว่าเดิม
สุดท้ายนี้ ผมขอขอบคุณนายกรัฐมนตรีแคนาดา นายกรัฐมนตรีจาเมกา และเลขาธิการสหประชาชาติสําหรับความริเริ่มในการจัดกิจกรรมนี้ ซึ่งเป็นช่วงเวลาที่เหมาะสมอย่างยิ่งที่เราจะร่วมกันหาแนวทางเพื่อรับมือ และส่งเสริมให้เกิดการฟื้นตัวจากวิกฤตของการแพร่ระบาดของ COVID-19 โดยไม่ทิ้งใครไว้ข้างหลัง ผมขอให้กิจกรรมนี้ประสบความสําเร็จและมีผลลัพธ์เป็นไปตามวัตถุประสงค์ที่ตั้งไว้ทุกประการครับ
ขอบคุณครับ
**************************
รัฐบาลไทย-ข่าวทำเนียบรัฐบาล-มหาดไทยประชุมร่วม 22 หน่วยงาน เร่งขับเคลื่อนการเสริมสร้างการรับรู้ไปยังพี่น้องประชาชนในระดับพื้นที่
วันจันทร์ที่ 18 กุมภาพันธ์ 2562
มหาดไทยประชุมร่วม 22 หน่วยงาน เร่งขับเคลื่อนการเสริมสร้างการรับรู้ไปยังพี่น้องประชาชนในระดับพื้นที่
มหาดไทยประชุมร่วม 22 หน่วยงาน เร่งขับเคลื่อนการเสริมสร้างการรับรู้ไปยังพี่น้องประชาชนในระดับพื้นที่
วันที่ (18 ก.พ. 2562) เวลา 10:00 น. ณ ห้องประชุมอัษฎางค์ ชั้น 5 อาคารดํารงราชานุสรณ์นายพรพจน์ เพ็ญพาสรองปลัดกระทรวงมหาดไทยเป็นประธานการประชุมคณะกรรมการบูรณาการข้อมูลและสร้างการรับรู้สู่ชุมชนครั้งที่ 2/2562 โดยมี ผู้บริหารกระทรวงมหาดไทย ผู้แทนสํานักนายกรัฐมนตรี ผู้แทนกระทรวง 18 กระทรวง ผู้แทนกองอํานวยการรักษาความมั่นคงภายในราชอาณาจักร ผู้แทนกรมประชาสัมพันธ์ และเจ้าหน้าที่ที่เกี่ยวข้อง ร่วมประชุม จํานวน 80 คน
นายพรพจน์ เพ็ญพาสกล่าวว่า ภายหลังจากการลงนามบันทึกข้อตกลงความร่วมมือบูรณาการเสริมสร้างการรับรู้สู่ชุมชน โดยปลัดกระทรวงและผู้แทนกระทรวงทุกกระทรวง อธิบดีกรมประชาสัมพันธ์ และเลขาธิการกองอํานวยการรักษาความมั่นคงภายในราชอาณาจักร เมื่อวันที่ 11 กุมภาพันธ์ 2562 ณ ตึกสันติไมตรี ทําเนียบรัฐบาลกระทรวงมหาดไทยในฐานะหน่วยงานหลักในการบูรณาการสร้างการรับรู้แก่ประชาชนระดับชุมชนและท้องถิ่นได้เชิญผู้แทนหน่วยงาน เข้าร่วมประชุมพิจารณากําหนดแนวทางการประสานความร่วมมือในการบูรณาการข้อมูลข่าวสารและวิธีการสร้างการรับรู้สู่ชุมชน เพื่อให้เกิดการสื่อสารและสร้างการรับรู้ไปยังพี่น้องประชาชนในทุกพื้นที่ตามช่องทางการสร้างการรับรู้ของทุกหน่วยงานอย่างมีประสิทธิภาพ ซึ่งเป็นไปตามเจตนารมณ์ร่วมกันของทั้ง 22 หน่วยงาน
สําหรับการประชุมในครั้งนี้ ที่ประชุมได้ร่วมกันพิจารณากําหนดรูปแบบการบูรณาการข้อมูลข่าวสารและการสร้างการรับรู้ความเข้าใจที่ถูกต้องแก่ประชาชน และกําหนดแนวทางการประสานความร่วมมือกับทุกหน่วยงานในการบูรณาการข้อมูลข่าวสาร การกําหนดวิธีการสร้างการรับรู้ทั้งระยะสั้นและระยะยาว เพื่อให้ทุกกระทรวงจัดทําข้อมูลข่าวสารการดําเนินการตามนโยบายรัฐบาล ผลการดําเนินการตามนโยบายรัฐบาล และการปฏิบัติราชการของหน่วยงานที่อยู่ในความรับผิดชอบที่สําคัญที่มีผลโดยตรงกับประชาชนในวงกว้าง ให้เป็นภาษาที่กระชับ เข้าใจง่ายรวมทั้งเห็นชอบการแต่งตั้งคณะทํางานบูรณาการข้อมูลข่าวสารเพื่อสร้างการรับรู้สู่ชุมชน และการแต่งตั้งคณะทํางานติดตามและประเมินผลการสร้างการรับรู้สู่ชุมชน
นายพรพจน์ เพ็ญพาสกล่าวเพิ่มเติมว่า การดําเนินการบูรณาการสร้างการรับรู้สู่ชุมชนในครั้งนี้ถือเป็นการเสริมกระบวนงานการสร้างการรับรู้ไปยังประชาชนของทุกหน่วยงาน เพื่อให้เกิดการสร้างการรับรู้อย่างมีประสิทธิภาพ รวดเร็ว คล่องตัว และทันต่อสถานการณ์ ทําให้พี่น้องประชาชนเกิดความรู้ ความเข้าใจ และมีส่วนร่วมกับภาครัฐในการพัฒนาตนเองและชุมชน เพื่อยกระดับการพัฒนาพื้นที่ให้เกิดความยั่งยืน.
รัฐบาลไทย-ข่าวทำเนียบรัฐบาล-รองนรม.พล.อ.ประวิตรฯ เป็นประธานการประชุมคณะกรรมการ แห่งชาติว่าด้วยอนุสัญญาคุ้มครอง มรดกโลก ครั้งที่ 2/2561
วันจันทร์ที่ 10 กันยายน 2561
รองนรม.พล.อ.ประวิตรฯ เป็นประธานการประชุมคณะกรรมการ แห่งชาติว่าด้วยอนุสัญญาคุ้มครอง มรดกโลก ครั้งที่ 2/2561
ที่ประชุมพิจารณาและมีมติเห็นชอบในหลักการของการให้สมัครเข้ารับคัดเลือกเป็นกรรมการ มรดกโลกของผู้แทนประเทศไทยในการประชุมสมัชชารัฐภาคีแห่งอนุสัญญาคุ้มครองมรดกโลก
สมัยสามัญ ครั้งที่ 22
วันนี้ (10 ก.ย. 61) เวลา 10.30 น. ณ ห้องประชุมคณะรัฐมนตรี (เดิม) ชั้น 2 อาคารสํานักเลขาธิการคณะรัฐมนตรี ทําเนียบรัฐบาล พลเอกประวิตร วงษ์สุวรรณ รองนายกรัฐมนตรีเป็นประธานการประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ 2/2561 ซึ่งสรุปสาระสําคัญได้ดังนี้
ที่ประชุมพิจารณาและมีมติเห็นชอบในหลักการของการให้สมัครเข้ารับคัดเลือกเป็นกรรมการมรดกโลกของผู้แทนประเทศไทยในการประชุมสมัชชารัฐภาคีแห่งอนุสัญญาคุ้มครองมรดกโลกสมัยสามัญ ครั้งที่ 22 ใน พ.ศ. 2562 ณ กรุงปารีส ประเทศฝรั่งเศส โดยมอบหมายให้กระทรวงการต่างประเทศมีหนังสือประสานรัฐภาคีสมาชิกอนุสัญญาคุ้มครองมรดกโลกในการขอรับเสียงสนับสนุนเพื่อประเมินแนวโน้มในการสนับสนุนจากรัฐภาคีสมาชิกต่อการสมัครรับการคัดเลือกเป็นกรรมการมรดกโลกของราชอาณาจักรไทย และนําเสนอต่อคณะกรรมการแห่งชาติว่าด้วยอนุสัญญาคุ้มครองมรดกโลกเพื่อพิจารณา ในการประชุมครั้งต่อไป รวมทั้ง มอบหมายให้สํานักงานนโยบายและแผนทรัพยากรธรรมชาติและสิ่งแวดล้อมนําเสนอต่อคณะรัฐมนตรีเพื่อพิจารณาอนุมัติในหลักการให้ราชอาณาจักรไทยสมัครเข้ารับการคัดเลือกฯ ดังกล่าว ตลอดจนมอบหมายให้ฝ่ายเลขานุการพิจารณาแต่งตั้งคณะทํางานในการนําเสนอรายชื่อผู้มีคุณสมบัติเหมาะสมเป็นผู้แทนประเทศไทยในการสมัครเข้ารับการคัดเลือกเป็นกรรมการมรดกโลก ต่อคณะกรรมการแห่งชาติว่าด้วยอนุสัญญาคุ้มครองมรดกโลก เพื่อพิจารณาให้ความเห็นชอบในการประชุมครั้งต่อไป
....................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมศุลกากร จัดกิจกรรม “ศุลกากร ส่งแรงใจ สู้ภัย COVID-19 Customs Care Wheelchair for you” [กระทรวงการคลัง]
วันศุกร์ที่ 15 พฤษภาคม 2563
กรมศุลกากร จัดกิจกรรม “ศุลกากร ส่งแรงใจ สู้ภัย COVID-19 Customs Care Wheelchair for you” [กระทรวงการคลัง]
อธิบดีกรมศุลกากร เป็นประธานในกิจกรรม “ศุลกากร ส่งแรงใจ สู้ภัย COVID-19 Customs Care Wheelchair for you” พร้อมคณะผู้บริหาร ร่วมกันมอบรถวีลแชร์ผ่านผู้แทนศูนย์ประสานงานอาสาสมัครพัฒนาสังคมและความมั่นคงของมนุษย์เขตคลองเตย
นายกฤษฎา จีนะวิจารณะ อธิบดีกรมศุลกากร เป็นประธานในกิจกรรม “ศุลกากร ส่งแรงใจ สู้ภัย COVID-19 Customs Care Wheelchair for you” พร้อมคณะผู้บริหาร ร่วมกันมอบรถวีลแชร์ผ่านผู้แทนศูนย์ประสานงานอาสาสมัครพัฒนาสังคมและความมั่นคงของมนุษย์เขตคลองเตย เพื่อใช้เป็นส่วนกลางของแต่ละชุมชนในการเคลื่อนย้ายผู้พิการในการเดินทางไปรักษา ณ สถานพยาบาล โดยมีปานชัย แก้วอัมพรดี ประธานอาสาสมัครพัฒนาสังคมและความมั่นคงของมนุษย์ และคณะ เป็นผู้แทนรับมอบ ณ บริเวณห้องโถง อาคาร 1 กรมศุลกากร เมื่อวันที่ 15 พฤษภาคม 2563
เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ได้แพร่ระบาดอย่างรวดเร็วและกว้างขวางไปหลายประเทศทั่วโลก ซึ่งส่งผลกระทบและสร้างความเดือดร้อนให้แก่ประชาชนในหลายพื้นที่ กรมศุลกากรนําโดยนายกฤษฎา จีนะวิจารณะ อธิบดี ได้ตระหนักและให้ความสําคัญเกี่ยวกับคุณภาพชีวิต และปัญหาดังกล่าว โดยเฉพาะกรณีของผู้พิการในเขตชุมชนคลองเตย จึงได้มอบหมายให้นายชูชัย อุดมโภชน์ ในฐานะหัวหน้าศูนย์ฯ Covid-19 ของกรมศุลกากร ดําเนินการจัดทํากิจกรรม CSR ดังกล่าว เพื่อเป็นการบรรเทาความเดือดร้อนและอํานวยความสะดวกแก่ผู้พิการ ทั้งนี้ กรมศุลกากร ได้มอบรถวีลแชร์ผ่านผู้แทนศูนย์ประสานงานอาสาสมัครพัฒนาสังคมและความมั่นคงของมนุษย์เขตคลองเตย จํานวนทั้งสิ้น 42 คัน เพื่อใช้เป็นส่วนกลางของแต่ละชุมชนในการเคลื่อนย้ายผู้พิการในการเดินทางไปรักษา ณ สถานพยาบาล พร้อมทั้งได้มอบผ้าอ้อมสําเร็จรูปสําหรับผู้ใหญ่จํานวนทั้งสิ้น 10 กล่อง เพื่อแจกจ่ายแก่ผู้พิการและผู้ป่วยติดเตียงในชุมชน นอกจากนี้ กรมศุลกากรยังได้มอบสื่อประชาสัมพันธ์ เรื่อง การยกเว้นอากรของบริจาคตามภาค 4 ประเภท 11 เพื่อให้ความรู้แก่เจ้าหน้าที่สมาคมฯ และผู้มาติดต่อ รวมถึงผู้ประสงค์จะนําสิ่งของจากต่างประเทศเข้ามาเพื่อบริจาค ซึ่งเป็นส่วนหนึ่งของการดําเนินงานในโครงการ จิตอาสาศุลกากร “Customs Smart Donation” อีกด้วย
ทั้งนี้ การจัดกิจกรรมดังกล่าว กรมศุลกากรได้คํานึงถึงสุขอนามัยและความปลอดภัยเป็นหลัก โดยได้ดําเนินการตามมาตรการของกระทรวงสาธารณสุข Social Distancing และได้ประสานงานกับเขตคลองเตยเพื่อให้ทราบถึงการจัดกิจกรรมในครั้งนี้ เรียบร้อยแล้ว